钦定古今图书集成/方舆汇编/边裔典/第127卷 > 《赐回鹘嗢斯特勒等诏》唐·李德裕
## 钦定古今图书集成/方舆汇编/边裔典/第127卷 > 《赐回鹘嗢斯特勒等诏》唐·李德裕

敕《回鹘嗢》。“斯特勒哪劼啜特勒曳于伽思于解亦
阿，思于《解亦》何耽于思莫贺达干、宰相伊难未密伽
谛略咄将军谛略等，天德军递，多览所奉表，至再三
省览，忧属良深。彼蕃自忠义毗伽可汗已来，代为亲
邻，连降爱主，恩礼特异，古今莫及。朕临驭万国，抚育
殊方，苟有未安，则宜上告。况特勒等乃祖乃父，归诚
累朝，昨遣嗣泽王溶吊册先可汗回，如闻卿国中丧
乱，诸部乖离，救患恤邻，敢忘令典？方图镇抚，已命使
臣。今又知坚昆等五族，深入凌雪，可汗被害，公主及
新回鹘播越他所，未归城邑，特勒等力不能制，思存
远图，相率遁逃，万里归命。”又知欲奉公主朝觐，忠谋
不从已道，沙漠之南，同款五原之塞，发此单使，布“其
赤心，言念艰危，恻然轸叹。料卿等皆英酋贵族，羁寓
沙场，怀土之情，如何可处？岂非欲讨除外寇，匡复本
蕃？抱此至忠，托于大援。但缘未知止的，难便听从。又
虑边境守臣，见卿忽至，或怀疑阻，不副朕心，故遣鸿胪卿张贾，驰往安慰。朕既奖卿忠款，报以信诚，虽隔
塞垣，已如相见。卿须深明朕意，尽吐所怀，一一言于
使臣，令其速且还奏，伫闻诚愿，续有指挥。心当副彼
急难，固不惜于事力，勉于谋度，用保忠勋。秋热，卿及
部下诸官，并右相阿彼元等部落黑车子达怛等平
安好”，遣书指不多及。

《唐书李载义传》，载义为山南西道节度使，徙河东。始，
回鹘使者岁入朝，所过暴慢，吏不敢呵禁，但严兵自
守。虏忸习益謷悍，至鞭候人，剽突市区。时大酋李畅
者，晓华人语，尤凶黠，既就馆，横须索，抶疻邮人。载义
召畅语曰：“可汗以舅甥故，使将军朝贡，谊不容将军
暴也。天子厚饔饩以礼客，有不谨，吏皆论死。若将军
所部不戢，而敓攘自如，我必杀所犯者，将军其少戒。”
因悉罢所防兵，以两卒护阖。畅严惮之，讫无犯者。
《张廷珪传》：王琚持节巡天兵，诸军方还，复诏行塞下，
议者皆谓将袭回纥，廷珪陈五不可，且言：“中国步多
骑少，人赍一石粮，负甲百觔，盛夏长驱，昼夜不休，劳
逸相绝，其势不敌，一也；出军掩敌兵不数万，不可以
行；废农广馈，饥岁不支，二也；千里远袭，其谁不知？贼
有斥候，必能预防，三也。狄人兽居碛漠，譬之石田，克
而无补，四也。天下无年，当养人息兵，五也。”

《李正己传》：“正己，高丽人，为营州副将，从侯希逸入青
州。希逸母即其姑，故荐为折冲都尉。宝应中，以军候
从讨史朝义。时回纥恃功横，诸军莫敢抗，正己欲以
气折之，与大酋角逐，众士皆墙立观，约曰：‘后者批之’。
既逐而先，正己批其颊，回纥矢液流离，众军哄然笑，
酋大惭，自是沮惮不敢暴。”

北魏

### 道武帝登国五年纥突邻部纥奚部举部降

按《魏书道武帝本纪》，“登国五年夏四月丙寅，行幸意
辛山，与贺𬴊讨贺兰、纥突邻、纥奚诸部落，大破之。十
有一月，纥奚部大人库寒举部内属。十有二月，纥突
邻大人屈地鞬举部内属。”按《高车传》，“又有纥突邻，
与纥奚世同部落，而各有大人长帅，拥集种类，常为
寇于意辛山。登国五年，太祖勒众亲讨焉。慕容𬴊率
师”来会，大破之。纥突邻大人屈地鞬，纥奚大人库寒
等皆举部归降。

### 皇始二年纥突邻部反遣安远将军庾岳讨平之

按《魏书道武帝本纪》：“皇始二年，纥突邻部帅匿物尼
纥奚部帅叱奴根聚党反于阴馆，南安公元顺率军
讨之，不克，死者数千。诏安远将军庾岳摠万骑还讨
叱奴根等，灭之。”按《高车传》：“皇始二年，车驾伐中山，
军于柏肆。慕容宝夜来攻营，军人惊，走还于国，路由
并州，遂反，将攻晋阳。并州刺史元延讨平之。纥突邻
部”帅匿物尼、纥奚部帅叱奴根等复聚党反于阴馆，
南安公元顺讨之，不克，死者数千人。太祖闻之，遣安
远将军庾岳还讨匿物足等，皆殄之。